32003D0369
L 127/48
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 16 май 2003 година
за изменение на Решение 85/377/ЕИО относно установяване на типология на Общността за земеделските стопанства
(нотифицирано под номер C(2003) 1557)
(2003/369/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент № 79/65/ЕИО на Съвета от 15 юни 1965 г. относно създаване на система за събиране на счетоводна информация за доходите и икономическата дейност на земеделските стопанства в Европейската икономическа общност (1), последно изменен с Регламент (ЕО) № 1256/97 (2), и по-специално член 4, параграф 4 и член 7, параграф 3 от него,
като има предвид, че:
(1)
Решение 85/377/ЕИО на Комисията (3), последно изменено с Решение 1999/725/ЕО (4), е основата за класифицирането на земеделските стопанства по икономически размер и тип земеделско производство както при изследванията на структурата на земеделските стопанства, така и при системата за земеделска счетоводна информация (СЗСИ). Резултатите от анкетите за структурата на земеделските стопанства, класифицирани по европейски единици за размер и по тип земеделско производство, служат за база при подбора и претеглянето на извадката от стопанства за СЗСИ.
(2)
Регламент 2237/77 на Комисията от 23 септември 1977 г. относно формуляра на формуляра на земеделски статистически отчет, използван за определяне на доходите на земеделските стопанства (5), последно изменен с Регламент (ЕО) 1837/2001 (6), определя типа счетоводни данни, които следва да бъдат включени в декларацията на земеделските стопанства.
(3)
Регламент (ЕИО) № 571/88 на Съвета от 29 февруари 1988 г. относно организирането на изследванията на Общността на структурата на земеделските стопанства (7), последно изменен с Регламент (ЕО) № 143/2002 на Комисията (8), определя характеристиките, които ще се изследват в поредица от изследвания на структурата на земеделските стопанства.
(4)
Структурата и съдържанието както на земеделските статистически отчети, така и на списъка с изследвани характеристики за анкетите през 2003, 2005 и 2007 г. бяха изменени наскоро с горепосочените регламенти.
(5)
Решение 85/377/ЕИО трябва да бъде съответно изменено.
(6)
Мерките, предвидени в настоящото решение, са в съответствие със становището на Комитета на Общността за системата за земеделска счетоводна информация,
ПРИЕ НАСТОЯЩОТО РЕШЕНИЕ:
Член 1
Приложения I и II към Решение 85/377/ЕИО се изменят в съответствие с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 16 май 2003 година.